Mārgava
Mārgava (arī Margava, Margova, Mergava) ir Užavas labā krasta pieteka Kuldīgas novada Alsungas pagastā. Iztece - no Dēlenes ezera. Tek rietumu-ziemeļrietumu virzienā. Caurtek Kapteiņu dīķim, Poparāju dīķim. Ietek Užavā uz dienvidrietumiem no Dienvidstacijas. Mārgavu šķērso valsts autoceļi (pa straumi lejup) - V1289 (Ķikuri–Alsunga), V1263 (Adze–Alsunga) un V1262 (pievedceļš Stirnas stacijai).